L-inizjattiva ewlenija taħt il-"pjan ta' investiment għall-Ewropa" tal-UE ser tiġi estiża kemm f'termini ta' durata kif ukoll f'termini ta' kapaċità finanzjarja. L-għan huwa li jiġu mobilizzati mill-inqas għal investimenti addizzjonali sal-2020. Fit-8 ta' Novembru 2017, l-ambaxxaturi tal-UE, f'isem il-Kunsill, approvaw ftehim mal-Parlament Ewropew dwar estensjoni tal- fond Ewropew għall-investimenti strateġiċi "Il-kundizzjonijiet tal-investiment tjiebu fl-Ewropa iżda r-rati tal-investiment għadhom taħt il-livelli ta' qabel il-kriżi", qal Toomas Tõniste, il-ministru għall-finanzi tal-Estonja, li bħalissa għandha l-presidenza tal-Kunsill. "B'fond akbar u aktar effettiv, aħna ser inkunu nistgħu nagħtu spinta lill-investiment u nsaħħu l-prospetti għat-tkabbir fuq terminu ta' żmien itwal." Fis-26 ta' Ottubru 2017 intlaħaq qbil politiku proviżorju mal-Parlament. Issa l-Parlament mistenni japprova r-regolament fl-ewwel qari. It-test imbagħad ser jiġi ppreżentat lill-Kunsill għall-adozzjoni. Waqt li l-FEIS diġà qed jikseb riżultati mill-objettivi tiegħu , l-abbozz ta' regolament jestendih sabiex jiġbed kemm jista' jkun investiment privat. Il-fond, stabbilit f'nofs l-2015, jinsab fit-triq it-tajba li jilħaq l-mira inizjali tiegħu ta' €315-il biljun f'investimenti addizzjonali sa nofs l-2018. Għall-SMEs, qed jagħti riżultati aktar milli mistenni. L-abbozz ta' regolament: ħajja tal-fond sal-31 ta' Diċembru 2020; iżid il- mira tal-investiment għal €500 biljun; iżid il- garanzija tal-baġit tal-UE għal €26 biljun (li minnhom €16-il biljun ser ikunu disponibbli għal talbiet għal ħlas ta' garanzija sa nofs l-2018); iżid il-kontribuzzjoni tal- Bank Ewropew tal-Investiment għal €7.5 biljun (minn €5 biljun bħalissa) sakemm tingħata l-approvazzjoni mill-bord ta' diretturi tal-BEI. In-negozjaturi tal-Presidenza u tal-Parlament qablu li jiżdied espert indipendenti, membru mingħajr vot maħtur mill-Parlament, mal-bord ta' tmexxija ta' erba' membri tal-fond. Il-bord, attwalment magħmul minn tliet membri maħtura mill-Kummissjoni u wieħed mill-BEI, jistabbilixxi l-istrateġija globali, il-politika tal-investiment u l-profil tar-riskju tal-fond. Il-Bord ta' tmexxija ser jieħu kont sħiħ tal-pożizzjonijiet tal-membri kollha tiegħu u jekk ma jkunux jistgħu jikkonverġu, id-deċiżjonijiet ser jittieħdu b'vot unanimu fost il-membri votanti. L-abbozz ta' regolament jinkludi għadd ta' aġġustamenti tekniċi fid-dawl tat-tagħlimiet miksuba mill-implimentazzjoni. Dawn jinkludu ż-żieda ta' ġodda li għandhom jiġu koperti, it-tisħiħ ta' azzjonijiet relatati mal- , il-kjarifika tan-natura addizzjonali tal-investimenti, u aktar appoġġ immirat għall-istati membri li għandhom diffikultajiet fl-iżvilupp ta' proġetti. Il-FEIS jopera fi ħdan il-BEI, skont ftehim bejn il-BEI u l-Kummissjoni. Kwalunkwe proġett appoġġat mill-FEIS jirrikjedi l-approvazzjoni tal-BEI. Filwaqt li jħeġġeġ il-parteċipazzjoni ta' investituri privati fi proġetti ta' investiment ġodda , il-fond jassumi parti mir-riskju permezz ta' responsabbiltà tal-ewwel telf. Filwaqt li jibni fuq garanziji mill-baġit tal-UE u l-BEI, l-għan huwa li jikseb effett multiplikatur ta' 1:15 Attwalment, il-proġetti jkopru t-trasport, l-enerġija u l-infrastruttura tal-broadband, l-edukazzjoni, is-saħħa, ir-riċerka u l-finanzjament ta' riskju għall-SMEs. Il-FEIS jimmira lejn proġetti soċjalment u ekonomikament vijabbli mingħajr ebda allokazzjoni minn qabel speċifika għal xi settur jew reġjun. Il-fond għandu struttura ta' governanza b'żewġ livelli, magħmula minn bord ta' tmexxija kumitat tal-investiment . Dan tal-aħħar huwa magħmul minn tmien esperti indipendenti u direttur maniġerjali, li jagħżel proġetti għall-appoġġ tal-FEIS. Abbozz ta' regolament ta' Novembru 2017 li jestendi l-fond Ewropew għal investiment strateġiku Din ir-riżorsa bħalissa hi disponibbli biss bil-lingwa jew il-lingwi li ġejjin: